
[bookmark: Overskrift]Meddelelse om registrering af fyringsanlæg efter bekendtgørelse om mellemstore fyringsanlæg
[bookmark: Tekst]Syddjurs Kommune har den 31. august 2023 modtaget jeres anmeldelse om registrering af kedlerne på adressen Hans Winthers Vej 9-11, 8400 Ebeltoft. 

Anmeldelsen af fyringsanlæggene er indsendt i henhold til § 61 og behandlet i henhold til § 72 stk. 1 nr. 1 - 3 i Bekendtgørelse om miljøkrav for mellemstore fyringsanlæg[footnoteRef:1] herefter kaldet MCP-bekendtgørelsen. [1:  Bek. nr. 1535 af 9. december 2019 om miljøkrav for mellemstore fyringsanlæg] 


Tidligere dispensation
Syddjurs Kommune har den 12. august 2019 meddelt dispensation fra overholdelse af emissionsgrænsen for støv i bilag 3, jf. § 54 i MCP-bekendtgørelsen. Dispensationen er meddelt for anlæggene: Fliskedel 1, 2 og 5. Fliskedlerne skal overholde en emissionsgrænseværdi for støv på 136 mg/normal m3 ved 6 % ilt.

Syddjurs Kommune gør opmærksom på, at det i jeres anmeldelse er oplyst, at Fliskedel 2 er et nødanlæg. Dette er nye oplysninger siden dispensationen blev meddelt i 2019.
På denne baggrund vurderer Syddjurs Kommune, at Fliskedel 2, er omfattet af § 11, stk. 3. Anlægget skal dermed overholde en emissionsgrænseværdi for støv, på 200 mg/normal m3 ved 6 % ilt, fra den 1. januar 2025. Anlægget er undtaget for øvrige krav om overholdelse af emissionsgrænseværdier, der er fastsat i MCP-bekendtgørelsens bilag 3.

Fliskedel 1 og 5 er fortsat omfatte af dispensationen som er gældende for perioden 1. januar 2025 til 1. januar 2030.



Ændring af gældende godkendelser
Virksomheden er i dag reguleret af følgende miljøgodkendelser samt en tilslutningstilladelse: 
· Revurdering af miljøgodkendelser samt miljøgodkendelse af ny fliskedel af 8. oktober 2013.
· Afgørelse om miljøgodkendelse samt om at projektet ikke er omfattet af krav om miljøvurdering af 6. januar 2022.
· Tilslutningstilladelse til den offentlige spildevands- og regnvandsledning samt nedsivningstilladelse til tagvand af 6. januar 2022.

Jævnfør § 73 stk.4 skal tilsynsmyndigheden oplyse om, hvilke af virksomhedens godkendelser eller vilkår, der bortfalder fra den 1. januar 2025.

Miljøgodkendelse af 8. oktober 2013:
Miljøgodkendelsen omhandler drift af virksomhedens varmeproducerende anlæg (G 201) samt modtagelse af ikke-farligt affald (K 212). Godkendelsen er gældende indtil den 1. januar 2025 jævnfør § 100 i MCP-bekendtgørelsen, hvorefter godkendelsen bortfalder.

Miljøgodkendelse af 6. januar 2022:
Miljøgodkendelsen omhandler flytning af mellemdepot af jord, oplagring af ikke-farligt affald (K 212), etablering af ny lagerhal, hvor der også etableres et mindre værksted. I godkendelsen er der desuden indarbejdet ændring af enkelte vilkår, som er meddelt i miljøgodkendelse af 8. oktober 2013.

Syddjurs Kommune har i miljøgodkendelsens vilkår 10 og 11 dispenseret fra standardvilkår om at porte til aftipningshal eller aftipningsgrube skal holdes lukket, når der ikke foregår trafik eller aftipning. Årsagen hertil er at der dannes kondens ved opbevaring af faste brændsler (flis) for lukkede porte.

Fra 1. januar 2025 vil aflæsning og håndtering af faste brændsler være reguleret af MCP-bekendtgørelsens § 41 stk. 2, hvor der vil være krav om håndtering af faste brændsler for lukkede porte. For at kunne bibeholde nuværende vilkår 10 og 11, om håndtering af faste brændsler for åbne porte, agter Syddjurs Kommune derfor at meddele påbud jf. Miljøbeskyttelseslovens[footnoteRef:2] § 42 i januar 2024.  [2:  Lovbek. nr. 5 af 3. januar 2023 om beskyttelse af miljø.] 


Øvrige vilkår i miljøgodkendelsen, som omhandler mellemdepotet og ny lagerhal, vil fortsat være gældende.



Tilslutningstilladelse af 6. januar 2022
Tilslutningstilladelsen omhandler afledning af overfladevand, tagvand og spildevand fra Ebeltoft Fjernvarme a.m.b.a. Der sker ikke ændringer i tilslutningstilladelsen i henhold til MCP-bekendtgørelsen.


Fremtidige udvidelser
Fremtidige udvidelser eller ændringer af jeres fyringsanlæg, der indebærer forøget forurening, må ikke påbegyndes, før de er anmeldt til kommunen.


Offentliggørelse
Registreringen offentliggøres i henhold til MCP-bekendtgørelsen på Miljøstyrelsens portal Digital Miljø Administration (DMA).
Der skal gøres opmærksom på, at enhver har ret til aktindsigt i de oplysninger, som tilsynsmyndigheden er i besiddelse af med de begrænsninger, der følger af offentlighedsloven, forvaltningsloven og lov om aktindsigt i miljøoplysninger.

Sagens oplysninger kan ses på Syddjurs hjemmeside under Åbent Indsigt. 


Brugerbetaling
Arbejdet med behandlingen af anmeldelsen er omfattet af reglerne i brugerbetalingsbekendtgørelsen. 

Brugerbetalingen[footnoteRef:3] opkræves én gang årligt i november måned.  [3:  Bekendtgørelse nr. 1519 af 29. juni 2021 om brugerbetaling for godkendelse m.v. og tilsyn efter lov om miljøbeskyttelse og lov om husdyrbrug og anvendelse af gødning m.v.] 

BILAG: 
Oplysninger der er registreret i forbindelse med anmeldelse efter MCP-bekendtgørelsen i efteråret 2023.

	Virksomhedens navn og adresse:
	Ebeltoft Fjernvarmeværk
Hans Winthers Vej 9-11, 8400 Ebeltoft 

	Fyringsanlæggets adresse:
	Hans Winthers Vej 9-11, 8400 Ebeltoft

	CVR-nr.:
	22 70 37 14




	Det mellemstore fyringsanlægs typer (gas, kedel, nødanlæg etc.) 
	Fliskedel 1 -	Normal drift 
Fliskedel 2 -	Nødanlæg
Oliekedel 3 -	Nødanlæg
Oliekedel 4 -	Nødanlæg
Fliskedel 5 -	Normal drift


	Det mellemstore fyringsanlægs nominelle indfyrede termiske effekt i MW.
	Fliskedel 1 - 	9 MW
Fliskedel 2 - 	5 MW
Oliekedel 3 - 	7,3 MW
Oliekedel 4 - 	10 MW
Fliskedel 5 - 	10 MW


	Type og andel af benyttede brændsler 
	Fliskedel 1 - 	Træflis 100%
Fliskedel 2 - 	Træflis 100%
Oliekedel 3 - 	Fyringsolie 100%
Oliekedel 4 - 	Fyringsolie 100%
Fliskedel 5 - 	Træflis 100%


	Dato, hvor det mellemstore fyringsanlæg er sat i drift
	Fliskedel 1 - 	1989
Fliskedel 2 - 	1994
Oliekedel 3 - 	1989
Oliekedel 4 - 	2005
Fliskedel 5 - 	2015


	NACE-kode for øvrige mellemstore fyringsanlæg.
	Fliskedel 1 - 	35.30.00
Fliskedel 2 - 	35.30.00 
Oliekedel 3 - 	35.30.00 
Oliekedel 4 - 	35.30.00 
Fliskedel 5 - 	35.30.00


	Det mellemstore fyringsanlægs forventede antal årlige driftstimer, og den gennemsnitlige belastning ved brug.
	Fliskedel 1 - 900 timer, 30% belastning
Fliskedel 2 - 0 timer, 50% belastning
Oliekedel 3 - 0 timer, 50% belastning
Oliekedel 4 - 2 timer, 10% belastning
Fliskedel 5 - 7600 timer, 70% belastning


	Meddelt dispensation efter MCP-bekendtgørelsen (ja/nej) – hvis ja, efter hvilken §§?

	Ja. Der er meddelt dispensation jf. § 54 i MCP-bekendtgørelsen til anlæggene
· Fliskedel 1
· Fliskedel 2
· Fliskedel 5


	Er der dele af virksomhedens miljøgodkendelser, der stadig er gældende efter 1. januar 2025?
	Ja. Se uddybende kommentarer herom i selve brevet.

	Er der indsendt en underskrevet erklæring om, at mellemstore fyringsanlæg, overholder antallet af driftstimer jf. §§ 10-12 ?
	Ja. Der er indsendt en erklæring jf. § 11, som omfatter anlæggene:
· Fliskedel 2
· Oliekedel 3
· Oliekedel 4 

